
Projekti „Narva linnapiirkonna jalg- ja jalgrattateede võrgustiku rajamine, II etapp ” oma- ja sildfinantseeringu kinnitamine ning projekti teostaja määramine.

1. ASJAOLUD JA MENETLUSE KÄIK
Projektiettepanek „Narva linna piirkonna jalg- ja jalgrattateede võrgustiku rajamine, II etapp“ on Narva Linnavolikogu 21.04.2016 otsusega nr 144 kinnitatud Narva linnapiirkonna jätkusuutliku arengu tegevuskava (edaspidi tegevuskava) põhinimekirjas. Viimane on aluseks projektile toetuse taotlemiseks Ühtekuuluvuspoliitika fondide rakenduskava 2014-2020 prioriteetse suuna „Jätkusuutlik linnapiirkondade areng“ meetmest „Ida-Virumaa linnapiirkondade jätkusuutlik areng“. 
Projekti „Narva linnapiirkonna jalg- ja jalgrattateede võrgustiku rajamine“ (I ja II etapp) üldeesmärgiks on luua Narva piirkonnas optimaalne, kõiki kergliiklejate vajadusi arvestatav jalg- ja jalgrattateede võrgustik, ühendades Narva linna keskuse Narva piirkonna tagamaadega (Narva linna lahustükk Kudruküla, Narva-Jõesuu linn). Projekti raames loodav võrgustik hakkab koosnema kergliiklusteedest, mis on kohandatud eelkõige jalgrattaga mugavalt ja ohutult liiklemiseks. Projekti elluviimine on planeeritud perioodile 2017-2020. Projekti kogueelarve on 7 469 469 eurot, millest I etapi eelarve on 4 620 649 eurot ning II etapi eelarve 2 848 820 eurot. Jalgrattatee võrgustiku kogupikkus moodustab umbes 43,31 km. II etapis on ette nähtud umbes 7 km uute jalgrattateede ehitamine endisel Vaivara valla territooriumil, millest Tõrvajõe – Peeterristi lõik moodustab umbes 2,31 km ja Narva – Narva-Jõesuu – Hiiemetsa lõik umbes 4,75 km.
Tingituna endise Vaivara valla territooriumile planeeritavate jalg- ja jalgrattateede ehitusele eelnevate menetluste läbiviimise keerukusest on projekt meetme rakendusüksuse soovitusel jaotatud kaheks etapiks. I etappi viiakse ellu vastavalt Narva Linnavolikogu 15.12.2016 otsusele nr 255, mille raames arendatakse välja jalgratta- ja jalgteid Narva linna haldusterritooriumil. II etapis ühendab Narva linnasiseste jalgratta- ja jalgteede võrgustik linnaosi keskusega ning loob ühenduslülisid edasiseks jalg- ja jalgrattateede arendamiseks väljapoole linna põhiosa piire sh ühendus Kudruküla linnaosaga. 
22.03.2018 Narva ja Narva-Jõesuu linn sõlmisid koostöö kokkuleppe eesmärgiga ühiselt panustada linnapiirkonna jalg- ja jalgrattateede võrgustiku arendamisesse vastavalt VP15014 Mnt 91 Narva – Narva-Jõesuu – Hiiemetsa; km 6,87 – 11,57 Jalgratta – ja jalgtee põhiprojektiga ja VP15015 Mnt 1 Tallinn – Narva; km 203,77 – 206,08 Jalgratta – ja jalgtee põhiprojektiga hõlmatud jalg- ja jalgrattateede marsruutidele endisel Vaivara valla haldusterritooriumil.
Käesoleva linnavolikogu otsusega on vaja kinnitada projekti „Narva linna piirkonna jalg- ja jalgrattateede võrgustiku rajamine, II etapp“ (EU50641) omafinantseering ning sildfinantseering 2019.–2020. aastaks.
Projekti väljundina rajatud jalg- ja jalgrattateede võrgustiku hooldamist teostab Narva linn. Vastavad vahendid nähakse ette linna eelarves iga-aastaselt. Projekti realiseerimisega kaasneb halduskulude suurendamine ainult uute jalgratta- ja jalgteede lõikudega seonduvalt. Jalg- ja jalgrattateede projekteerimise ülesandeks oli mh leida säästvad lahendused teehoiu ülalpidamiskulude vähendamiseks, sh energiasäästliku tänavavalgustuse rajamiseks.
Projekti „Narva linnapiirkonna jalg- ja jalgrattateede võrgustiku rajamine, II etapp“ planeeritud tegevused:
1.  Narva linnapiirkonna kergliiklusteede võrgustiku (projekteerimine) ja ehitamine, sh järelevalve teenused. Projekt näeb ette kuni 7,06 km pikkuses uute jalgrattateede lõikude ehitamist endisel Vaivara valla territooriumil (Narva ja Narva-Jõesuu vaheline ning Tõrvajõe – Peeterristi jalgrattateelõigud).
2. Maakorralduslikud tööd, isikliku kasutusõiguse seadmisega seotud tegevused, juriidilised teenused, hangete ettevalmistamine, korraldamine ja ehitusjuhtimine (mitteabikõlbulikud kulud).
Programmi toetus moodustab kuni 85% abikõlblikest projekti kuludest. Projekti „Narva linnapiirkonna jalg- ja jalgrattateede võrgustiku rajamine, II etapp“ eelarve on 2 848 820 eurot, millest meetme toetus moodustab kuni 2 421 497 eurot, Narva linna abikõlblik omafinantseering kuni 427 323 eurot, mitteabikõlblike kulude omafinantseering on kuni 
87 741 eurot, kokku linna omafinantseering moodustab kuni 515 064 eurot. 

Projekti eeldatav finantseerimise ja sildfinantseerimise vajadus aastate kaupa on järgmine:

	
	2019
	2020

	Omafinantseerimine 
	231 778,61
	283 284,97

	sh abikõlblike laenude arvelt
	192 295,32
	235 027,62

	sh mitteabikõlblike laenude arvelt
	39 483,29
	48 257,35

	Sildfinantseerimine
	1 089 673,51
	1 331 823,17



Otsuse eelnõuga määratakse projekti teostajaks Narva Linna Arenduse ja Ökonoomika Amet koos kõigi taotleja õiguste ja kohustustega. Narva Linna Arenduse ja Ökonoomika Ameti kohustustuste ja õiguste hulka kuulub projekti „Narva linnapiirkonna jalg- ja jalgrattateede võrgustiku rajamine, II etapp“ taotluse Riigi Tugiteenuste Keskusele esitamine hiljemalt 31.12.2018.a., vajalike hankemenetluste läbiviimine, hankelepingute sõlmine ja nende täitmise üle kontrolli teostamine ning projekti elluviimisega seotud väljamaksete prognooside, maksetaotluste, aruannete ja muude projekti elluviimisega seotud dokumentide esitamine.
Projekt on vastavuses strateegiliste dokumentidega:
1. Narva linna arengukava 2008-2022;
Strateegiline eesmärk 1.1: transpordi infrastruktuur vastab tänapäeva nõuetele;
Tegevussuund 1.1.1: luua kaasaegne ja mugav liiklusinfrastruktuur 
Ülesanded: 
1.1.1.2. jalgrattateede ehitamine
Tegevused: 
Narva linnapiirkonna jalg- ja jalgrattateede võrgustiku rajamine.

2. Eesti transpordi arengukava 2014-2020:
Alaeesmärk 1: Mugav ja nutikas liikumiskeskkond, Meede 1.3 Säästlikuma liikumisviisi eelistamine;
Alaeesmärk 3: liikluskahjude vähenemine; Meede 3.1 Liiklusohutuse suurendamine.

3. Narva linnapiirkonna jätkusuutliku arengu strateegia 2014-2025
Strateegiline eesmärk:
· [bookmark: _GoBack]Linnapiirkonnas on kvaliteetne ja hästi korraldatud elukeskkond – piirkonnas on loodud tänapäevane elukeskkond, rajatud uus elukondlik infrastruktuur ja korrastatud olemasolev ning kaasajastatud avalik ruum. Piirkonna keskust ja asumeid ühendab kaasaegne ja säästlik taristu (teed, kergliiklusteed jms) ning ühistransport. Piirkonnal on head ühendused nii teiste regioonidega kui ka välisriikidega.
Ülalmainitud strateegilise eesmärgi tegevussuund:
· Piirkonna sisese taristu (tehniline infrastruktuur, teed ja tänavad, tänavavalgustus, platsid, kergliiklusteed) ja ühistranspordi arendamine olemasolevate ja uute asumite paremaks sidustamiseks ning ohutu liiklemise eesmärgil.

2. ÕIGUSLIKUD ALUSED 
2.1.  Vastavalt Kohaliku omavalitsuse korralduse seaduse (edaspidi KOKS) § 22 lg 1 p 1 kuulub volikogu ainupädevusse valla- või linnaeelarve vastuvõtmine ja muutmine ning majandusaasta aruande kinnitamine ning audiitori määramine
2.2. Vastavalt KOKS § 22 lõike 1 p-le 8 kuulub volikogu ainupädevusse laenude võtmine, võlakirjade emiteerimine, kapitalirendi- ja faktooringukohustuste võtmine, kohustuste võtmine kontsessioonikokkulepete alusel, kohaliku omavalitsuse üksuse finantsjuhtimise seaduse § 34 lõikes 7 nimetatud rendikohustuste võtmine, muude tulevikus raha väljamaksmist nõudvate pikaajaliste kohustuste võtmine ning piirmäära kehtestamine rahavoogude juhtimiseks võetavale laenule
2.3. Vastavalt KOKS § 371 lõikele 2 on arengukava ja eelarvestrateegia aluseks kohaliku omavalitsuse üksuse eelarve koostamisel, kohustuste võtmisel, varaga tehingute tegemisel, investeeringute kavandamisel ning investeeringuteks toetuse taotlemisel.

3. OTSUS
3.1. Kinnitada projekti „Narva linnapiirkonna jalg- ja jalgrattateede võrgustiku rajamine, II etapp“ omafinantseeringuks 2019.-2020. aastatel kokku kuni 515 064 eurot.
3.2. Projekti positiivse rahastamisotsuse korral Narva Linnavalitsusel lubada võtta laenu omafinantseeringu katteks 2019.-2020. aastatel kokku kuni 515 064 eurot.
3.3. Projekti positiivse rahastamisotsuse korral Narva Linnavalitsusel lubada võtta laenu sildfinantseeringu katteks 2019.-2020. aastatel kokku kuni 2 421 497 eurot.
3.4. Projekti omafinantseerimise ja sildfinantseerimise summad aastate lõikes kajastada Narva linna arengukavas.
3.5. Projekti teostajaks määrata Narva Linna Arenduse ja Ökonoomika Amet (registrikood 75029524) koos kõigi taotleja õiguste ja kohustustega.

4. RAKENDUSSÄTTED
4.1. Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest.
4.2. Otsus jõustub seadusega sätestatud korras.

